|  |
| --- |
| Riigi Tugiteenuste Keskus_mono_mv_vapp.jpg |
| Lp Angelika TimuskRiigihangete vaidlustuskomisjonvako@fin.ee  |

**Hankija:**  **Riigi Tugiteenuste Keskus**

 registrikood 70007340

info@rtk.ee

**Esindaja[[1]](#footnote-1):** **Riina Loorpuu**

Talituse juhataja

tel +372 56975666

e-post: riina.loorpuu@rtk.ee

**Teenuse tellija: Eesti Kohtuekspertiisi Instituut (EKEI)**

 registrikood 70003572

**Vaidlustaja: LanLab OÜ**

registrikood 10590451

**Vaidlustaja esindaja: Martin Jürgenson**

Juhatuse liige

e-post martin@lanlab.ee

**VASTUS VAIDLUSTAJA TÄIENDAVATELE SEISUKOHTADELE**

Riigihankes „Kapillaarsekvenaatorite ja qPCR seadmete kuluvahendid (EKEI)“ (viitenumber 272907)

1. ASJAOLUD
	1. Riigihangete vaidlustuskomisjon (VAKO) edastas hankijale 05.03.2024 teate esitatud vaidlustusest riigihankes „Kapillaarsekvenaatorite ja qPCR seadmete kuluvahendid (EKEI)“ (viitenumber 272907) (edaspidi riigihange) vastu võetud otsusele kvalifitseerida Lanmer OÜ (edaspidi kolmas isik). VAKO palus hankijal hiljemalt 08.03.2024 esitada VAKO-le oma seisukoht vaidlustuse kohta.
	2. Hankija esitas oma vastuväited vaidlustusele 08.03.
	3. Vaidlustaja esitas 14.03 täiendavad seisukohad.
2. **ÕIGUSLIKUD PÕHJENDUSED**
	1. Vaidlustaja on oma 14.03 esitatud täiendavates seisukohtades leidnud, et hankija on enda poolt kehtestatud kvalifitseerimistingimust tõlgendanud valesti ning leiab, et kolmas isik ei ole täitnud kehtestatud kvalifitseerimistingimust.
	2. Hankija jääb kõikide oma 08.03 esitatud seisukohtade juurde ning esitab järgnevaga täiendavad vastuväited vaidlustaja 14.03 seisukohtadele.
	3. Hankija on teostanud hanke käigus põhjaliku kvalifikatsiooni kontrolli ning tuvastanud, et kolmanda isiku esitatud referentsid vastavad hankes nõutule. Hankija ei nõustu vaidlustaja väitega selle kohta, et hankija on tõlgendanud kvalifitseerimistingimust selliselt, et pakkujad võivad olla hanketeate avaldamise kuupäevale eelneva 36 kuu jooksul teostanud vähemalt ühe samalaadse lepingu, mille objektiks on kuluvahendite tarne kohtuekspertiisi valdkonnas kasutatavatele kapillaarsekvenaatoritele **või** qPCR seadmetele maksumusega vähemalt 50 000 aastas (käibemaksuta)“.
	4. Vastupidi, hankija on tuvastanud, et kolmas isik on esitatud referentslepingute alusel tarninud kuluvahendeid nii kapillaarsekvenaatoritele kui qPCR seadmetele.
	5. Meelevaldne on vaidlustaja väide, et hankija vastuse kohaselt on kolmas isik müünud vaid järgmist kaupa: „*Thermo Scientific™ 339650, Nunc™ 15mL, Conical Sterile Polypropylene Centrifuge Tubes*“ ning vaidlustaja väidab, et nimetatute puhul ei ole tegemist kuluvahenditega, mida saab kasutada nii kapillaarsekvenaatoritel kui ka qPCR seadmetel.
	6. Hankija juhib tähelepanu, et nimetatud toodete puhul on tegemist hankija vastuses vaidlustusele välja toodud näitlike toodetega.
	7. Hankija ei nõustu ka väitega, et nimetatud toodete puhul ei ole tegemist kapillaarsekvenaatorite ja qPCR seadmete kuluvahenditega.
	8. Toetudes tootjapoolsetele kasutusjuhendile, on plastiktuubid vajalikud kuluvahendid nii qPCR kui ka kapillaarelektroforeesi töövoos. Toome välja mõned näited tootja kasutusjuhendist, mis annavad ülevaate, millistes etappides nimetatud plastiktuube kasutakse:

2.8.1. Kapillaarelektroforeesi seadme (AB 3500 ja 3500xl) tootjapoolne kasutusjuhend (lisatud vastusele „*3500/3500xL Genetic Analyzer user guide; publication number 100079380, revision E*“) annab juhiseid seadme regulaarseks hooldamiseks (tuleb puhastada autosampler, drip tray, puhastada masina pinnad kuivanud jääkidest, mustusest, lk 257). Hooldamiseks vajalike reaktiive (vesi, etanool) hoitakse plastiktuubides. Lisaks näeb tootjapoolne kasutusjuhend ette (lk 267), et kui kasutatud kapillaare mõnda aega ei kasutata, siis tuleks neid säilitada vees (selleks, et ennetada polümeeri kuivamist kapliaarides) ning igakuiselt tuleb pumpa (pump trap) veega pesta (lk 269). Vett hoitakse laboris plastiktuubides.

2.8.2. Kapillaarelektroforeesi seadme (AB 3500 ja 3500xl) tootjapoolne kasutusjuhend (lisatud vastusele „*3500/3500xL Genetic Analyzer user guide; publication number 100079380, revision E*“) annab juhiseid vajadusel proovide lahjendamiseks (lk 292) ning selleks kasutatakse deioniseeritud vett, mida hoitakse plastiktuubides. Proove on vaja lahjendada, kui need sisaldavad näiteks liiga suures koguses DNA-d.

Seega, toetudes tootjapoolsele seadme kasutusjuhendile, on plastiktuubid vajalikud kuluvahendid kapilaarelektroforeesi töövoos.

2.8.3. Kapillaarelektroforees on üks osa STR-testsüsteemiga DNA tüpiseerimise metoodikast. See on vajalik analüüsitud DNA visualiseerimiseks. Proovide ettevalmistamiseks on vaja kokku segada reaktsioonisegu, milleks tootja näeb ette, et tuleb kasutada 1,5 ml, 2 ml või mõne muu suurusega sobivaid plastiktuube (tootjapoolne kasutusjuhend lk 131, lisatud vastusele „*NGM Detect™ PCR Amplification Kit user guide; publication number 100044085, revision D*“). Kui korraga analüüsida suuremas koguses proove, siis kasutatakse reaktsioonisegu kokkusegamiseks 15 ml tuube.

2.8.4. qPCR seadme kasutamisel näeb tootjapoolne kasutusjuhend ette (lisatud manusesse „*QuantStudio™ 5 Real-Time PCR Instrument (for Human Identification) user guide; publication number MAN0017162, eevision B.0*“), et tausta kontrollimiseks võib kasutada ka ise ettevalmistatud plaati, mille tegemiseks on vaja deioniseeritud vett (lk 50). Vett hoitakse 15 või 50 ml plastiktuubides. Samuti näeb tootjapoolne kasutusjuhend ette, et dekontamineerimiseks tuleb puhastada seadme blokk ning selleks tuleb kasutada vett, etanooli ja naatrium hüpokloriidi lahuseid (lk 61-63) . Lahuseid hoitakse plastiktuubides. Nimetatud lahused on väljatoodud ka tootjapoolses juhised lk 72, kus on loetletud seadme kasutamiseks vajalikud kuluvahendid. Seega, toetudes tootjapoolsele seadme kasutusjuhendile, on plastiktuubid vajalikud kuluvahendid qPCR töövoos.

2.8.5. On tegemist üldlevinud praktikaga, et vee, etanooli ja hüpokloriidi jm lahuste hoidmiseks vajalikke plastiktuube ei tooda tootjapoolses kasutusjuhendis välja, sest see on kasutaja enda otsustada, millise mahuga ja mis firma plastiktuube ta soovib kasutada. Lisaks on üldlevinud praktika, et tootjapoolses kasutusjuhendis tuuakse välja ainult need tooted, mida tootja ise pakub ning ei tooda välja tooteid, mida tuleb osta mujalt. Enamasti tuuakse tootjapoolses kasutusjuhendis välja kriitilisema tähtsusega kuluvahendid, mida tootja tungivalt soovitab tema käest osta ning ei tooda välja vähem kriitilisemaid kuluvahendeid, mida on samuti igapäevaselt vaja (näiteks pipeti otsikud ja plastiktuubid), kuid mille puhul kasutaja ise valib, mis firma tooteid ta soovib kasutada.

* 1. Juhime tähelepanu, et antud hange ei sisaldanud ainult neid kuluvahendeid, mida on vaja otseselt proovide analüüsimiseks konkreetsete seadmetega. Hanke käigus hangitakse ka näiteks plastikut, mida on vaja proovide ettevalmistamiseks (nt lahjendamiseks) või reaktsioonisegu kokku segamiseks (1,5 ja 2 ml reaktsioonituubid; tehnilise kirjelduse punktid 1.22 ja 1.23). Samuti hangitakse kuluvahendeid, mis on vajalikud seadme ettevalmistamiseks proovide analüüsimiseks (näiteks spektraalse kalibreerimise komplektid; tehnilise kirjelduse punktid 1.9, 1.10, 1.19, 1.21) ja seadme töökorras oleku kontrollimiseks (verifikatsiooni plaadid, tehnilise kirjelduse punkt 1.20).
	2. Vaidlustaja 13.03 vastuses punktis 2.7 viidatud kuluvahendid ei sisalda kõiki EKEI kasutuses oleva kapillaarelektroforeesi instrumendi kuluvahendeid. Antud loetelust on puudu mitmeid kuluvahendeid, näiteks erineva mahuga plastiktuubid, plastikpudelid, plaadid, pipetiotsikud.
	3. Hankija sätestatud kvalifitseerimistingimus on teadlikult koostatud selliselt, et tagada konkurents ja mitte piirata pakkujate ringi sellega, et teostatud lepingu raames pakutavad tooted peavad sobituma täpselt EKEI kasutuses olevate seadmetega, vaid eesmärk on kehtestatud tingimusega veenduda, et pakkuja on suuteline analoogseid lepinguid analoogses mahus täitma. EKEI-le hanke tulemusel sõlmitud lepingu alusel tarnitavate toodete sobivus on tagatud pakutavate toodete kontrollimisega vastavustingimuste all.
	4. Kuna hankija on kolmanda isiku kvalifitseerimistingimuse täitmiseks esitatud referentside osas teostanud sisulise kontrolli ja veendunud, et kolmanda isiku poolt esitatud leping sisaldab nii kapillaarsekvenaatorite kui ka qPCR seadmetega töötamisel kasutatavate kuluvahendite tarnimist, siis puudub hankijal igasugune alus pakkuja kvalifitseerimata jätmiseks.
1. HANKIJA TAOTLUSED:
2. Jätta vaidlustaja esitatud vaidlustus rahuldamata.
3. Jätta kõik menetluskulud vaidlustaja kanda.

Lugupidamisega

(allkirjastatud digitaalselt)

Riina Loorpuu

Talituse juhataja

1. Esindusõiguse aluseks on Riigi Tugiteenuste Keskuse peadirektori 30.03.2023 käskkirjaga nr 1-2/23/22 kinnitatud Riigi Tugiteenuste Keskuse riigihangete korraldamise ja lepingute sõlmimise korra punkt 4.6.1 (lisa 1). [↑](#footnote-ref-1)